open-index/open-wikipedia-markdown huggingface dataset:
When the Night Falls

**When the Night Falls** on Agnes Pihlavan 27. syyskuuta 2006 julkaistu debyyttialbumi. Albumille kappaleita ovat säveltäneet muun muassa Lordin Mr. Lordi, Europen Joey Tempest ja Sonata Arctican Tony Kakko. Albumi nousi Suomen virallisen listan sijalle 8.

Albumilta julkaistiin singlet "I Thought We Were Lovers", "Danger in Love" ja "Change". Singleistä ensimmäinen oli pienoinen hitti, mutta kaksi muuta jäivät useiden soittolistojen ulkopuolelle.

## Kappaleet

# Bleed - 3.42 (säv. Rauli Eskolin, Erno Laitinen, san. Rauli Eskolin)
# When The Night Falls - 4.00 (säv. ja san. Kimmo Blom, Tuomas Heikkinen)
# I Thought We Were Lovers - 3.23 (säv. ja san. Kimmo Blom, Tuomas Heikkinen)
# Change - 4.06 (säv. ja san. Chris Braide, Joey Tempest, Luke Morley)
# Evil Empire - 3.59 (säv. ja san. Rauli Eskolin)
# Danger In Love - 3.45 (säv. ja san. Mr. Lordi, Tracy Lipp)
# Closed The Gates - 4.17 (säv. Rauli Eskolin, Tony Kakko, san. Tony Kakko) 
# Heartache - 3.32 (säv. ja san. Lauri Holopainen, Tommi Tikka) 
# Just A Number - 3.21 (säv. ja san. Axel Johansson, Kid Crazy, D. Martel)
# Ghost In My Heart - 3.41 (säv. ja san. Mika Toivanen, Steven Stewart) 
# Who Would Ever Let A Love Like This Go - 4.20 (säv. ja san. Jez Ashurst, Bobby Huff) 

## Kokoonpano
* Agnes Pihlava – laulu
* Mikko Sirén – rummut
* Tuomas Wäinölä – kitara
* Lauri Porra – basso
* Sami Ojala – rummut
* Aki Trygg – kitara

## Arvostelut
* Dome.fi: *negatiivinen*
* Imperiumi.net: 

## Lähteet
Someplace Else

__NOTOC__
**Someplace Else** on ShamRainin toinen studioalbumi, joka julkaistiin vuonna 2005. Se nauhoitettiin Studio Genessa, Akun Tehtaalla ja Blue Roomissa joulukuun 2004 ja huhtikuu 2005 välisenä aikana. Albumin miksasi Ari Laurila ja ShamRain Studio Genessa. Levyn julkaisi Firebox Records

## Kappaleet
Kaikki kappaleet säveltänyt Matti Reinola ja Mika Tauriainen sekä sanoittanut Matti Reinola, ellei toisin mainittu.

#
#
#
#
#
#
#
#
#

## Arvostelut
* Desibeli.net: 
* Soundi: 

## Lähteet
Gott och blandat

**Gott och blandat** on ruotsalaisen Caramell-yhtyeen ensimmäinen albumi, joka julkaistiin vuonna 1999. Albumin nimi perustuu makeistyyppiin.

## Kappaleet
# 
# 
# 
# 
# 
# 
# 
# 
# 
# 
# 
# 
#
I Thought We Were Lovers

** I Thought We Were Lovers** on Agnes Pihlavan single vuodelta 2006. Se on ensimmäinen singlejulkaisu hänen *[[When the Night Falls]]*-albumiltaan. Samalla se on Pihlavan ensimmäinen single.

Kappaleen ovat tehneet Tuomas Heikkinen (Leverage) ja Kimmo Blom.

## Kappaleet
#I Thought We Were Lovers
Peer Gynt (täsmennyssivu)

**Peer Gynt** voi tarkoittaa seuraavia:

*Peer Gynt, Henrik Ibsenin teos
*Peer Gynt (näytelmämusiikki), Edvard Griegin sävellys Ibsenin teokseen
*Peer Gynt (baletti), John Neumeierin baletti Alfred Schnittken musiikkiin

Sillä voidaan viitata myös seuraaviin:
* Peer Günt, suomalainen hard rock -yhtye 
* Peer Günt (albumi), saman nimisen yhtyeen albumi
John Abi Chedid

**John Abi Chedid** (s. 2. maaliskuuta 1984) on libanonilainen lentopalloilija, joka pelaa tällä hetkellä Keski-Savon Paterin riveissä, SM-liigassa. Hän on edustanut Paterin joukkuetta kaudesta 2007 lähtien.

Chedid hankittiin kaudella 2007 Paterin SM-liigasta tippuneeseen joukkueeseen. Hän oli yksi seitsemästä ulkomaalaispelaajasta, joiden tavoite oli nostaa Keski-Savon lentopalloylpeys takaisin lentopallon SM-liigaan. Chedid pelasi joukkueen kanssa vahvan kauden, ja Pateri nousi SM-liigaan häviämättä peliäkään koko kauden aikana. Chedid jatkoi kauden jälkeen sopimusta Paterin kanssa vuodella. Urallaan hän on voittanut useita Libanonin mestaruuksia, sekä hänet on valittu kotimaansa pääsarjan parhaimmaksi pelaajaksi useasti. Ensimmäisen kerran hänet valittiin liigan parhaimmaksi pelaajaksi jo 17-vuotiaana nuorukaisena. Hänet on myös juniori-ikäisenä valittu maansa parhaimmaksi junioripelaajaksi.
Change (Agnes Pihlavan kappale)

**Change** on Agnes Pihlavan single vuodelta 2007. Se on kolmas ja viimeinen singlejulkaisu hänen albumiltaan *[[When the Night Falls]]*.
Al-Duha

**Al-Duha** (, ) on Koraanin 93. suura ja sisältää 11 jaetta. Perinteisen islamilaisen tulkinnan mukaan suura puhuu Muhammedista, mutta kyse voisi olla myös Mooseksesta, joka löydetään kaislaveneestä Niilissä.  

## Valaformula (1–2)
Useat varhaiset suurat alkavat muutaman säkeen pituisella valalla. Keskipäivän suurassa valaformula kuuluu: *"Kautta keskipäivän ja yön, kun se hiljenee!"* Jaakko Hämeen-Anttilan mukaan suurissa esiintyvä vannominen olisi saanut esikuvansa  ennustajien harrastamasta vannomisesta.

## Jumala ei hylännyt (3–11)
Jae 3 kuuluu Hämeen- Anttilan suomentamana: *Ei Herra ole sinua hylännyt eikä vihaa sinua.* Koraanin selityskirjallisuuden mukaan suura kertoo siitä, miten Muhammedin saamat ilmestykset lakkasivat tietyssä vaiheessa ja Muhammed joutui pakanoiden pilkkaamaksi. Keskeytys johtui kuitenkin ainoastaan Muhammedin talossa majailevasta koirasta, ja kun tämä saatiin pois, ilmestykset jatkuivat uudestaan ja nimenomaan suuralla 93. 

Seuraavat jakeet puhuvat henkilöstä, joka löytyy orpona, harhailevana ja köyhänä, mutta josta tulee lopulta Herran armosta rikas. Hämeen-Anttilan mukaan myös länsimaisella tutkijalla on suuri kiusaus nähdä tässä viittaus Muhammediin. K-H.Ohlig katsoo, että  teksti  saattaisi viitata Muhammediin, jonka isän ja äidin kerrotaan kuolleen varhain. Hän kuitenkin  uskoo, että henkilö on Mooses, joka löydettiin orpona kaislaveneestä ja otettiin faaraon hoviin löytölapseksi (*"Eikö hän löytänyt sinua köyhänä ja tehnyt sinusta rikkaan?")*.  Muhammed esiintyy Koraanissa vain 4 kertaa, kun taas Mooses mainitaan jopa 136 kertaa.

## Katso myös

* Islam
* Koraani
* Muhammed
* Suura

## Lähteet

* 
* 

### Viitteet
Hermann Albrecht

**Hermann Albrecht** (1915 – 1982) oli saksalainen tehtäväshakkilaatija, journalisti ja kansainvälinen tehtäväshakin tuomari. Vuoteen 1980 mennessä Albrechtillä oli koossa noin 80&nbsp;000 kaksisiirtoisen tehtävän kokoelma.

## Lähteet
Danger in Love

**Danger in Love** on Agnes Pihlavan single vuodelta 2006. Se on toinen singlejulkaisu hänen *[[When the Night Falls]]*-albumiltaan. 

Kappaleen on säveltänyt ja sanoittanut Mr. Lordi. Kappale oli alun perin tarkoitettu Lordin esittämäksi *[[The Arockalypse]]*-albumille. Kappale kuitenkin jäi levyttämättä ja se annettiin Agnesin esitettäväksi.

## Kappaleet
# Danger in Love
Al-Šarh

**Al-Šarh** (, ) on Koraanin 94. suura. Se sisältää 8 jaetta. 

## Teksti
Suura kuuluu Ahsen-Bören suomennoksen mukaan seuraavasti:

# Emmekö Me ole avartanut rintaasi?
# Emmekö ole sinulta ottanut pois kuormasi,
# joka raskaana painoi hartioillasi,
# ja korottanut sinun arvoasi?
# Totisesti, helpotus seuraa vastuksia,
# ja vastoinkäymistä seuraa huojennus.
# Kun siis olet vapaa työstä, rukoile ahkerasti
# ja palvele Herraasi koko sydämestäsi.

## Sisältö
Muun muassa Jaakko Hämeen-Anttilan mukaan Muhammedin elämäkerran monet tapahtumat on luotu Koraanin tekstien pohjalta, joita sitten kehämäisesti käytetään todisteina Muhammedin elämänvaiheista. Suurassa 94 esiintyvä "rinnan avaaminen" esiintyy Ibn Ishaqin 700-luvun Muhammed-elämäkerrassa kertomuksena, jossa kaksi valkoisiin pukeutunutta miestä avaa Muhammedin rinnan  ja poistavat sydämestä mustan palasen, minkä jälkeen he pesivät Muhammedin sydämen kultamaljassa olevalla lumella.  Islaminuskossa suura tulkitaan kertomuksena Muhammedista, mutta teksti itsessään ei viittaa siihen. Maininta "arvon korottamisesta" on antanut aiheen tulkita Muhammedin lähtökohtien olleen köyhistä oloista. 

## Lähteet

* 
* 
* 
* 
* 
* 

### Viitteet
Nekrofobia

**Nekrofobia** on kuoleman tai kuolleiden asioiden sairaalloinen pelko eli fobia, esimerkiksi ruumiiden pelko. Nekrofobia voi olla myös kuolemaan viittaavien asioiden pelko, esimerkiksi ruumisarkkujen ja hautojen pelko.

## Tanatofobia
Nekrofobiaa muistuttava tila on **tanatofobia**. Se on ahdistus, joka johtuu henkilön tietoisuudesta siitä, että hän tulee kerran kuolemaan. Tämän takia tanatofobiaa ei nimestään huolimatta luokitella lääketieteellisessä mielessä fobiaksi.
Florian Schwarthoff

**Florian Schwarthoff** (s. 7. toukokuuta 1968 Dortmund, Länsi-Saksa) on saksalainen entinen aitajuoksija. Hänen paras saavutuksensa on pronssimitali Atlantan kesäolympialaisissa 1996 110 metrin aitajuoksussa. Hänen oma ja Saksan  ennätys kyseisellä matkalla on 1995 juostu 13,05 sekuntia. Schwarthoff on 201 cm pitkä ja hän onkin pisin aitajuoksun olympiamitalin voittanut urheilija. 

## Henkilökohtaiset ennätykset
*100m - 10,57 (1996)
*200m - 20,86 (1991)
*110 metrin aitajuoksu - 13,05 (1995) - Saksan ennätys
*Pituushyppy - 769 (1986)
## Saavutukset

## Lähteet
*
Lee Bong-ju

**Lee Bong-Ju** (s. 11. syyskuuta 1970) on eteläkorealainen maratonjuoksija. Leen paras saavutus on hopeamitali Atlantan kesäolympialaisissa 1996. Hän hävisi voittajalle, Etelä-Afrikan Josia Thugwanelle, vain kolme sekuntia. Tuo ero on kaikkien aikojen pienin voittomarginaali maratonjuoksussa olympiatasolla.

## Lähteet
*
Al-Bayyina

**Al-Bayyina** (, ) on Koraanin 98. suura. Se sisältää 8 jaetta.

## Sisältö
Suura kertoo, että monijumalaiset ja "kirjan väestä" ne , jotka eivät usko, eivät lopettaneet ennen kuin saivat Jumalan lähettilään lukeman selkeän todistuksen. Heitä käskettiin uskomaan yksin Jumalaan, pitämään rukoukset ja antamaan almuveroa. (Tämä luettelo sisältää islamin viidestä pilarista kolme.) Ne monijumalaisista ja kirjan väestä, jotka eivät käänny islamiin, joutuvat Helvetin tuleen, mutta muiden palkkana ovat Eedenin puutarhat, joiden notkelmissa virtaa puroja. 

## Lähteet

* 
* 
* 

### Viitteet
Mäntysirkku

**Mäntysirkku** (*Emberiza leucocephalos*) eli aiemmalta nimeltään **taigasirkku** on sirkkujen sukuun kuuluva siperialainen varpuslintulaji.

## Koko ja ulkonäkö

Linnun pituus on 16–17,5 cm eli se on suunnilleen keltasirkun kokoinen. Mäntysirkku muistuttaa käyttäytymiseltään ja olemukseltaan keltasirkkua, jonka kanssa se risteytyy Länsi-Siperiassa. Juhlapukuisen koiraan pää ja kurkku ovat ruskeat, päälaella on valkoinen, mustien raitojen rajaama juova ja poskella on valkoinen laikku. Selkäpuoli on ruskea, mustaviiruinen. Yläperä on punaruskea. Alapuolen höyhenpuku on valkoinen epäselvin tummin viiruin. Tukeva nokka on harmaa. Naaras ja nuori lintu ovat alapuolelta viiruisia, eikä niiden puvussa esiinny lainkaan keltaista. Maastossa niitä on hyvin vaikea erottaa naaraspukuisista keltasirkuista.

Vanhoilla linnuilla on täydellinen sulkasato kesällä, jonka jälkeen ne voidaan erottaa nuorista linnuista tuoreen höyhenpuvun perusteella. 

## Levinneisyys
Mäntysirkku elää ja lisääntyy Siperiassa sekä muualla Kaukoidässä. Se on muuttolintu, joka talvehtii Intian pohjoisosissa ja eteläisessä Kiinassa. Lajin kanta on elinvoimainen ja lintu on monin paikoin runsaslukuinen.

Euroopassa sitä tavataan vain harvoin. Suomessa se oli tavattu 9 kertaa vuoden 2006 loppuun mennessä, ensihavainnon ollessa 4.11.1968 Lemlandin Lågskärillä. 

## Elinympäristö
Pesii harvakasvuisissa metsissä, lähinnä mäntymetsissä, metsänreunoissa sekä samantyyppisissä paikoissa kuin keltasirkku.

## Lisääntyminen
 
Pesä on maassa. Munamäärä vaihtelee neljän ja kuuden välillä.

## Ravinto
Mäntysirkku on siemensyöjä. Poikasia ruokitaan myös hyönteisillä ja muilla pienillä selkärangattomilla.

## Lähteet
Al-Zalzala

**Al-Zalzala** (, ) on Koraanin 99. suura. Se sisältää 8 jaetta.

## Teksti
Suura kuuluu Ahsen Bören suomennoksen mukaan seuraavasti:

# Kun maa järkkyy omasta järinästään,
# kun se purkaa esiin kuormansa
# ja kun ihminen kysyy: »Mikä sitä vaivaa?»
# sinä päivänä on se sanova sanomansa,
# kun Herrasi on antanut siihen käskyn;
# sinä päivänä astuvat (kuolleet) ihmiset esiin erilaisissa ryhmissä näkemään tekojaan.
# Silloin se, joka on tehnyt hyvää hiukkasenkin verran, on sen näkevä,
# ja se, joka on tehnyt pahaa hiukkasenkin verran, saa sen havaita.

## Sisältö
Jaakko Hämeen-Anttilan mukaan suura on identtinen 600-luvulla eläneen al-Khansan (k. 630 jälkeen)  kirjoittaman runon kanssa. Hämeen-Anttila tulkitsee asian niin, että al-Khansa on lainannut Koraania. 

## Lähteet

* 
*
* 

### Viitteet
Lev Alburt

**Lev Osypovytš Alburt** (; s. 21. elokuuta 1945 Orenburg, Venäjä) on yhdysvaltalainen, alkuaan neuvostoliittolainen shakinpelaaja ja shakin suurmestari. Alburt toimi aiemmin opettajana Odessassa. Hän voitti shakin ukrainanmestaruuden vuonna 1974 ja oli parhaillaan viides shakin neuvostoliitonmestaruuskilpailuissa. Hän sai kansainvälisen mestarin arvon 1976 ja suurmestarin arvon vuonna 1977.

Vuonna 1979 Alburt haki turvapaikkaa Israelin Bonnin lähetystöstä ja loikkasi Yhdysvaltoihin. 
Alburt pelasi Yhdysvaltain ensimmäistä pöytää jo Maltan shakkiolympialaisissa vuonna 1980. 

Alburt on voittanut shakin yhdysvaltainmestaruuden kolmesti, vuosina 1984, 1985 ja 1990. Hän on myös tuottelias shakkikirjailija.

## Lähteet

## Aiheesta muualla
*
*
Al-Adiyat

**Al-Adiyat** (, ) on Koraanin 100. suura ja on mekkalainen tai medinalainen. Suura sisältää 11 jaetta.

## Suuran teksti
Suura kuuluu Ahsen-Bören suomennoksen mukaan seuraavasti:
# Kautta korskuvien sotaratsujen,
# joiden kavioniskuista säkenöi tulta,
# jotka riuhtoutuvat hyökkäykseen aamulla,
# nostattavat tomupilven ilmaan
# ja syöksyvät sotalaumojen joukkoon,
# totisesti, ihminen on kiittämätön Herraansa kohtaan,
# hänen on itsensä myönnettävä se.
# Miten ahnaasti hän himoitseekaan maallista tavaraa!
# Eikö hän tiedä, että tulee hetki, jolloin kaikki haudoista herätetään,
# jolloin päivänvaloon tulee kaikki, mikä oli poven kätkössä.
# Sinä päivänä heidän Herransa totisesti tuomitsee heidät tietonsa mukaan.

## Sisällön tulkintaa

Perinteisen käännöksen mukaan suura alkaa jakeissa 1–5 olevalla valaformulalla, jossa vannotaan sotaratsujen kautta. Jaakko Hämeen-Anttilan mukaan useat varhaiset suurat alkavat tällaisella valalla, jossa vannotaan esimerkiksi vuoden tai vuorokaudenaikojen mukaan. Hämeen-Anttilan mukaan Koraanin valaformuloita on usein ilmaisujen epäselvyyden takia vaikea kääntää. Ne muistuttavat esi-islamilaisten ennustajien käyttämiä ilmaisuja. Hänen mukaansa suura kuvaa pitkässä valaformulassa  beduiinien ratsuhyökkäystä aamunkoitteessa ja toteaa sitten, että ihminen on kiittämätön Herraansa kohtaan ja himoitsee maallista tavaraa. Sen jälkeen teksti muistuttaa Tuomiopäivästä ja Viimeisestä tuomiosta.

Suuralle antaa arvovaltaisen tulkinnan al-Tabari 900-luvulla.  Tulkinta on sama, jonka Hämeen-Anttila edellä esittää.

### Vaihtoehtoinen käännös
Valaformulan käännösvaikeudet on yleisesti tunnustettu, ja eräät muslimitutkijat ovat pitäneet niitä todisteena Koraanin jumalallisesta alkuperästä. Günter Lüling  katsoo, että noin kolmannes Koraanista koostuu vanhoista arabikristillisistä hymneistä, ja tämä on yksi niistä. Muhammedin kuoleman jälkeen tekstiä editoitiin, jolloin sen merkitys muutettiin siten, että vanhan kristillisen sisällön tilalle saatiin islamilainen sisältö. Christoph Luxenberg on tehnyt Koraanista vastaavaa analyysia, joka tapahtuu siten, että tekstin kirjoitusmerkkeihin vasta paljon myöhemmin liitetyt pisteet poistetaan ja etsitään vaihtoehtoisia lukutapoja.   

Munther Yuounes on yrittänyt tavoittaa jakeiden 100:1–5 alkuperäisen merkityksen muuttamalla pisteiden paikkaa kolmessa merkissä ja korvaamalla *hamzan* *madda* -merkillä*.* Yuounesin  laatima vaihtoehtoinen käännös kuuluu:*Ja ne (fem.), jotka lähtivät liikkeellä aamuvarhaisella ja sytyttivät tulen, jonka avulla he päättivät tehdä hyvän teon ulottaen sen ihmisjoukkoihin.*Tässä tulkinnassa beduiinien ratsuhyökkäys katoaa, ja tilalle tulee rauhallisempi aihe. Hymnin alussa ylistettäisiin tällöin naisia, jotka aamulla sytyttävät tulen ja näin tekevät hyvän teon muille ihmisille. Younes pitää mahdollisena, että jos hänen tulkintansa on oikea, Muhammedin tekstiin tehty muutos olisi joko vahinko tai sitten Lülingin olettama tarkoituksellinen muutos tavoitteena antaa sille uutta islamilaista sisältöä.

## Lähteet
* 
*
*
*

### Viitteet
Al-Dhariyat

**Al-Dhariyat** (, ) on Koraanin 51. suura. Se sisältää 60 jaetta.

## Teksti
Suuran alku kuuluu Ahsen-Bören suomennoksen mukaan seuraavasti:
# Katso niitä, jotka tuhlaavat hajalle viskoen, 
# niitä, jotka taakkaa kantavat,
# niitä, joiden kulku on kevyttä,
# niitä, jotka jakelevat määräyksiä.
# Se, millä teitä uhataan, on totista totta,
# ja tuomion täytyy totisesti tulla.

## Sisältö
Suuran alussa on kaksi valaformulaa, joissa uhataan tuomiopäivällä. Sitä käsitellään tarkemmin jakeissa 10–19.  Jakeessa 17 puhutaan Jumalan palvelemisesta yöllä ("nukkuivat vain hetken yössä").  Vihjeitä tällaisesta tavasta on muuallakin Koraanissa. Jakeessa 73:1–4 sanotaan: *”Sinä kääriytynyt, ole jalkeilla suuri osa yötä, puolet tai hiukan vähemmän tai hiukan enemmän ja lue Koraania ääneen”.* Myös suura 52: 48–49 (Al-Tur) puhuu vuorokauden ympäri tapahtuvasta rukoilusta.  

Jakeet 20–23  kertovat Jumalan tunnusmerkeistä luonnossa. Jakeet 24–37 kertovat Abrahamista ja 38–46 Mooseksesta ja Jumalan tuomion saaneista kansoista. Jakeet 47–51 puhuvat Jumalan töistä ja hänen asettamastaan selkeästä varoittajasta. Muslimit tulkitsevat tämän tarkoittavan Muhammedia, mutta varoittajan nimeä ei mainita. Jakeet 52–60 ovat polemiikkia uskottomia vastaan ja muistutetaan tuomiopäivästä. 

## Katso myös

* Luettelo Koraanin suurista

## Lähteet

* Hämeen-Anttila, Jaakko: Islamin käsikirja. Helsinki: Otava, 2004. .
* Hämeen-Anttila, Jaakko: Koraanin selitysteos. Helsinki: Basam Books, 2008. .
* Koraani - opastus ja johdatus pahan hylkäämiseen ja hyvän valitsemiseen. Z.I. Ahsen Böre, 1942. Teoksen verkkoversio.

### Viitteet
Pathfinder (roolipeli)

**Pathfinder RPG** on Paizo Publishingin julkaisema roolipeli, joka perustuu Dungeons & Dragons 3.5 -roolipeliin. Pathfinder pyrkii parantamaan 3.5-sääntökokoelmaa, pysyen silti yhteensopivana aiemmin julkaistun materiaalin kanssa. Maaliskuussa 2008 Paizo julkaisi Pathfinder Alpha -pelitestausversion ilmaiseksi verkkosivuillaan. Elokuussa 2008 myös Pathfinder Beta julkaistiin ilmaiseksi pelitestausta varten. Pathfinder RPG julkaistiin elokuussa 2009.

## Suunnittelun periaatteet
Vuoden 2000 ja 2003 Dungeons & Dragons 3.0 ja 3.5 sisältävät Open Gaming License -lisenssin alaista materiaalia, jota muut julkaisijat voivat käyttää tuotteissaan. Pathfinder käyttää tätä materiaalia pohjanaan ja julkaisee lisenssin mukaisesti Pathfinder RPG:n OGL:n alaisuuteen. Suunnittelussa noudatetaan seuraavia periaatteita:

* **Pelimekaniikan parantaminen**: Pathfinder selkeyttää 3.5:n ongelmakohtia, kuten hankalien loitsujen tulkintaa tai vaikeasti mallinnettujen taistelutoimenpiteiden ratkaisemista
* **Vaihtoehtojen lisääminen**: Hahmoluokkien monipuolistaminen ja sääntölisäykset fysiikan parempaan mallintamiseen
* **Yhteensopivuus**: Pathfinder RPG on yhteensopiva kaiken 3.5-materiaalin kanssa

Heinäkuussa 2008 Paizo Publishingin toimitusjohtaja Eric Mona kuvaili Pathfinderin kanssa tehtyä valintaa pysyä 3.5 -laitoksessa kesäkuussa 2008 julkaistun Dungeons & Dragons 4th editionin sijaan onnistuneeksi. Pathfinder Alpha voitti ENnie Awards palkinnon vuonna 2008 ilmaisten roolipelituotteiden sarjassa.

## Pathfinder-tuotelinja
Pathfinder RPG -roolipelin lisäksi Paizo julkaisee Pathfinder Chronicles -maailmankuvauksia, jossa julkaistaan Paizon Golarion-maailmaan liittyvää materiaalia, sekä Pathfinder-nimistä, GameMastery Adventure Module -sarjaan kuuluvaa seikkailumoduulia, joka ilmestyy kuukausittain.

### Pathfinder
Pathfinder-seikkailumoduulit ovat kuusiosaisia kampanjoita, jotka sijoittuvat Pathfinder RPG:n Golarion-maailmaan. Ensimmäinen Pathfinder-seikkailu #1 Burnt Offerings julkaistiin elokuussa 2008 *Rise of the Runelords* -kampanjaan. Muita kampanjoita ovat *Curse of the Crimson Thorne*, *Second Darkness* ja *Legacy of Fire*. Rise of the Runelords voitti ENnie Awards -palkinnon vuonna 2008.

## Lähteet

## Aiheesta muualla
* Pathfinder Wiki  
* How Paizo Fixed D&D  
* Pathfinder RPG Alpha – arvostelu RPGnetissä 
* Suomenkielisen Patfinder-kampanjan kotisivu
* Pathfinder Society Finland -foorumi
Piiritysvalli

**Piiritysvalli** oli piirityksissä maasta rakennettu tilapäinen suojarakenne. Sen tarkoituksena oli suojata piirittävää armeijaa piiritettävien asevaikutukselta. 

Aluksi vallit eivät olleet yhtenäisiä, vaan miehistön suojana käytettiin lähinnä maalla täytettyjä pajukoreja, tai pelkkiä pajupunoksia.

Usein valleja oli kaksi. Ensimmäinen suojasi piirittävää armeijaa piiritetyn linnoituksen tulelta ja toinen suojasi piirittäjiä ulkopuolelta tulevalta uhalta. Joskus vielä piiritetyn linnoituksen avuksi tullut armeija rakensi oman piiritysvallinsa piirittääkseen piirittäjät ja näin vallien määrä kasvoi kolmeen.

Tykistön ampumamenetelmien kehityttyä 1800-luvulla valli ei enää ollut riittävä suoja ja armeijat alkoivat kaivaa juoksuhautoja.
Pathfinder

**Pathfinder** voi tarkoittaa ainakin seuraavia:

* Pathfinder, roolipeli
** **, roolipeliin perustuva videopeli
* *[[Pathfinder (videopeli)|Pathfinder]]*, vuoden 1982 videopeli
* *[[Pathfinder (vuoden 2007 elokuva)|Pathfinder]]*, Marcus Nispelin ohjaama elokuva vuodelta 2007
*Pathfinder-Plus, NASAn miehittämätön lentokone

;Britannian kuninkaallinen laivasto
* Pathfinder-luokka, tiedusteluristeilijäluokka
* HMS Pathfinder (1904), Pathfinder-luokan tiedusteluristeilijä
* HMS Pathfinder (G10), P-luokan hävittäjä.
Churandy Martina

**Churandy Martina** (s. 3. heinäkuuta 1984 Curaçao, Alankomaiden Antillit) on Alankomaita edustava pikajuoksija. Hän edusti Alankomaiden Antilleja vuoteen 2010 asti, jolloin Antillien autonominen asema lakkautettiin.

## Ura
Martina juoksee päämatkoinaan 100 ja 200 metriä. Hänen ennätyksensä 100 metrillä on 9,91, jonka hän juoksi Lontoon olympialaisten 2012 finaalissa, jossa hän sijoittui Tyson Gayn dopinghylkäyksen jälkeen viidenneksi. Vuoden 2008 kesäolympialaisten finaalissa hän oli neljäs ajalla 9,93. Martinan 200 metrin ennätys on vuonna 2016 juostu 19,81. Hän juoksi Pekingin olympialaisten 200 metrin finaalissa ajan 19,82 ja sijoittui hopealle, mutta hänet hylättiin pari tuntia kilpailun jälkeen. Yhdysvallat teki protestin juoksusta, sillä Martina oli tehnyt ratarikon. Protesti meni läpi ja hänet hylättiin, jolloin Ateenan kultamitalisti Shawn Crawford nousi hopealle ja Walter Dix pronssille. Kolmantena maaliin tullut Wallace Spearmon hylättiin heti juoksun jälkeen samasta syystä. Lontoon 2012 ja Rio de Janeiron 2016 olympialaisissa Martina oli 200 metrillä viides. 

Martina voitti 200 metrin Euroopan-mestaruuden Helsingissä 2012 ajalla 20,42. Hän voitti Helsingin EM-kilpailuista toisenkin kullan, kun hän juoksi toisen osuuden Alankomaiden 4&nbsp;×&nbsp;100 metrin viestijoukkueessa. Alankomaiden voittoaika oli 38,34. Yleisurheilun EM-kisoissa 2016 hän voitti 100 metrin kultaa. Hän myös oli nopein 200 metrin finaalissa, mutta hänet hylättiin ratarikon vuoksi. Berliinin EM-kilpailuissa 2018 hän sai pronssia 4&nbsp;×&nbsp;100&nbsp;metrin viestissä.

400 metriä Martina on juossut aikaan 46,13 El Pasossa vuonna 2007.

Martina kantoi Alankomaiden Antillien lippua vuosien 2004 ja 2008 kesäolympialaisten avajaisissa.

## Saavutukset

## Ennätykset
:*Lähde: Tilastopaja*

### Ulkoradat
*100 m – 9,91 (2012) – Alankomaiden ennätys
*200 m – 19,81 (2016) – Alankomaiden ennätys
*400 m – 46,13 (2007) – Alankomaiden Antillien ennätys

Martina on myös juossut 100 metriä tuulituloksena 9,76 El Pasossa, Teksasissa 13.5.2006. Tuulta oli 6,1 m/s.100 metrillä Martinalla on nimissään myös Alankomaiden Antillien ennätys 9,93 vuodelta 2008.200 metrillä Martinalla on nimissään myös Alankomaiden Antillien ennätys 20,08 vuodelta 2010.

### Sisäradat
*60 m – 6,58 (2010) – Alankomaiden Antillien ennätys
*200 m – 21,54 (2006)

## Lähteet
* 

### Viitteet

## Aiheesta muualla
Sapporo (panimo)

**Sapporo** (, *Sapporo Bīru Kabushiki-gaisha*) on japanilainen olutpanimo. Se on perustettu vuonna 1876 Sapporossa ja sen pääkonttori sijaitsee Shibuyan alueella Tokiossa.

Yksi tunnetuimpia Sapporon merkkejä on Yebisu (jap. ヱビス).  Yebisu perustettiin alun perin erillisenä yrityksenä vuonna 1890 ja lanseerattiin uudestaan 1971.

## Aiheesta muualla

*Yrityksen kotisivut  
*Sapporo USA
Sirkut (suku)

**Sirkut** (*Emberiza*) on sirkkujen heimoon kuuluva varpuslintusuku.

Sirkut ovat pääasiassa siemensyöjiä, joilla on voimakas, lyhyehkö nokka. Koiraiden lisääntymisajan höyhenpuku on tavallisesti hyvin värikäs, yleensä keltaisin, mustin tai ruskein kuvioin. Naaraat ja nuoret linnut sekä peruspukuiset koiraat ovat ruskean tai harmaan sävyisiä ja viiruisia.

Sirkkuja on BirdLife Suomen luokituksen mukaan 15 lajia. Ne elävät Euraasiassa ja Afrikassa. Monet lajit ovat muuttolintuja. Ne laativat pesänsä tavallisesti maahan tai matalalle kasvillisuuteen. Poikaset lähtevät pesästä ennen kuin ovat lentokykyisiä.

Kanariansaarilla eli lentokyvytön sirkku *[[Emberiza alcoveri]]*, joka kuoli sukupuuttoon eurooppalaisten asutettua saaret.

Suomessa on tavattu 13 sirkkulajia, joista vakituisesti pesii 2 lajia: keltasirkku ja peltosirkku. Peltosirkun pesimäkanta on Suomessa voimakkaasti taantunut.

## Sirkkulajit
* Harmaasirkku, *Emberiza calandra*
* Keltapääsirkku, *Emberiza cineracea*
* Keltasirkku, *Emberiza citrinella*
* Kiinanvuorisirkku, *Emberiza godlewskii*
* Kivikkosirkku, *Emberiza buchanani*
* Mustakurkkusirkku, *Emberiza stewarti*
* Mäkisirkku, *Emberiza jankowskii*
* Mäntysirkku, *Emberiza leucocephalos*
* Niittysirkku, *Emberiza cioides*
* Peltosirkku, *Emberiza hortulana*
* Pensassirkku *Emberiza cirlus*
* Ruostekurkkusirkku, *Emberiza caesia*
* Tiibetinsirkku, *Emberiza koslowi*
* Vuorisirkku, *Emberiza cia*
* Vyösirkku, *Emberiza fucata*

## Lähteet
Yusuf

**Yusuf** (, ) on Koraanin 12. suura. Se sisältää 111 jaetta. 

Joosefin suura on Jaakko Hämeen-Anttilan mukaan Koraanin pisin yhtämittainen kertomus. Yleensä Koraanin tekstit ovat katkelmallisia ja aiheetkin vaihtuvat nopeasti. Vaikka lähes kaikki muut suurat koostuvat irrallisista osista, Joosefin suura on yhtenäinen kokonaisuus.

## Sisältö
Suuran alku kuuluu Ahsen-Bören suomennoksen mukaan seuraavasti:

# Alif. Laam. Raa. Nämä ovat selvän Kirjan säkeistöjä.
# Olemme totisesti lähettänyt ylhäältä tämän arabialaisen Koraanin, jotta te voisitte ymmärtää.
# Me aiomme kertoa sinulle erään kertomuksista parhaimpia ilmaisten sen sinulle tällä Koraanilla, sillä tätä ennen sinä kuuluit niiden joukkoon, jotka olivat tietämättömiä.
# Kun Joosef lausui isälleen: »Oi isäni, olen totisesti nähnyt yksitoista kiertotähteä sekä auringon ja kuun; olen nähnyt niiden kumartuvan edessäni»,
# niin tämä sanoi: »Oi poikani! Älä kerro näkyäsi veljillesi, muuten he ryhtyvät salahankkeisiin sinua vastaan. Saatana on totisesti ihmissuvun ilmeinen vihollinen.
# Tällä tavoin on Herrasi valitseva sinut ja opettava sinulle näiden tapahtumien selityksen, ja Hän on täysin käsin siunaava sinut ja Jaakobin lapset, niin kuin Hän tätä ennen siunasi esi-isäsi Aabrahamin ja Iisakin. Totisesti, sinun Herrasi on tietävä, viisas.
Koko suura käsittelee Joosefin tarinaa. Useissa kohdissa se poikkeaa Raamatussa kerrotusta.** 

Jakeet 102–111 ovat loppupäätelmiä, joissa puhutaan Jumalan merkeistä, puhutaan uskottomista sekä uskovien palkasta tuonpuoleisessa.

## Katso myös
* Luettelo Koraanin suurista
* Joosef islaminuskossa

## Lähteet

* Hämeen-Anttila, Jaakko: Koraanin selitysteos. Helsinki: Basam Books, 2008. .
* 

### Viitteet
Calvin Davis

**Calvin Davis** (2. huhtikuuta 1972 Eutan, Alabama – 1. toukokuuta 2023) oli yhdysvaltalainen yleisurheilija, jonka päälaji oli 400 metrin aitajuoksu. Davis voitti pronssia Atlantan kesäolympialaisissa 1996 400 metrin aitajuoksussa. Davisin ennätys aidatulla ratakierroksella oli 47,91 ja sileällä matkalla 45,04.

## Lähteet
*http://www.usatf.org/athletes/bios/oldBios/2002/Davis_Calvin.asp 

### Viitteet
Iker Martínez

**Iker Martínez de Lizarduy Lizarribar** (s. 16. kesäkuuta 1977 San Sebastián, Guipúzcoan maakunta, Espanja) on espanjalainen kilpapurjehtija.

49er-luokassa kilpaileva Martínez saavutti olympiakultaa Ateenassa 2004 parinsa Xabier Fernándezin kanssa. Neljä vuotta myöhemmin Pekingissä kaksikko sijoittui hopealle. Lisäksi he ovat voittaneet luokan maailmanmestaruuden kahdesti (2002, 2004) ja Euroopan-mestaruuden kolmesti (2002, 2007, 2008).

## Lähteet
Sør-Odal

**Sør-Odal** on kunta Innlandetin läänissä Norjassa. Sør-Odal perustettiin vuonna 1838, jolloin Norjassa otettiin käyttöön kunnallinen itsehallinto. Vuoden 2024 alussa kunnassa oli 8&nbsp;112 asukasta.

Sør-Odalin hallinnollinen keskus on Skarnes. Sen lisäksi kunnan alueella sijaitsevat Sanderin ja Disenån taajamat.

## Kuvia

Ullern kirke (Sør-Odal).JPG|Ullernin kirkko
Oppstad kirke.jpg|Oppstadin kirkko


## Tunnettuja henkilöitä
* Amund Sjøbrend (s. 1952), pikaluistelija
* Øystein Sunde (s. 1947), muusikko

## Lähteet

## Aiheesta muualla
Tolga

**Tolga** on kunta Innlandetin läänissä Norjassa. Tolgan kunta (silloinen *Tolgen*) perustettiin 1. tammikuuta 1838. Os erotettiin Tolgasta omaksi kunnakseen 1926. Kunnat yhdistettiin vuonna 1966 Tolga-Osin kunnaksi, mutta erotettiin jälleen 1976. Vuoden 2024 alussa Tolgassa oli 1&nbsp;604 asukasta.

Kunnan hallinnollinen keskus on Tolga.

## Kuvia

Tolga stasjon.jpg|Tolgan asema Rørosin radan varrella.
Tolga kirke.jpg|Tolgan kirkko
Holøydalen kapell med kirkegård.jpg|Holøydalenin kirkko


## Tunnettuja henkilöitä
* Tone Hulbækmo (s. 1957), kansanmuusikko
* Hans Fredrik Jacobsen (s. 1954), kansanmuusikko

## Lähteet

## Aiheesta muualla
Juustokärpäset

**Juustokärpäset** (Piophilidae) on heimo, joka käsittää joukon pieniä kärpäsiä. Heimoon kuuluu 23 sukua, joissa on yhteensä 67 lajia. Yksittäisistä lajeista merkittävin lienee *[[Piophila casei]]*. Vuonna 2010 julkisuuteen tulleiden tietojen mukaan *[[Thyreophora cynophila]]* -niminen, 160 vuoden ajan sukupuuttoon kuolleeksi uskottu juustokärpäslaji löydettiin uudestaan Espanjasta.

Aikuiset yksilöt ovat pieniä, kiiltäviä kärpäsiä, joissa on usein sinertävä vivahde. Tuntosarvet muodostuvat kolmesta jaokkeesta ja niissä on kaksi aristaa.

Luonnossa juustokärpästen toukat ovat saprotrofeja ja elävät mm. raadoissa rasvakudosta syöden. Tärkeän poikkeuksen muodostaa *[[Neottiophilum]]*-suku, jonka toukat elävät linnunpesissä ja imevät verta. Ihmiselle juustokärpäset aiheuttavat taloudellista vahinkoa, sillä toukat pilaavat juustoja sekä muita rasvaisia elintarvikkeita. Mikäli kärpäsentoukkia joutuu ruuansulatuskanavaan, ne eivät kuole mahanesteessä vaan kulkeutuvat elävinä suolistoon ja voivat aiheuttaa vakavia haavaumia suolen seinämään. Toukilla on erikoinen kyky liikkua hyppimällä käyttäen vartaloaan jousen tavoin.

*Piophila casei* -lajin toukat ovat olennainen osa sardinialaisen casu marzu -juuston valmistusta. *[[Protopiophila litigata]]* munii hirvien ja peurojen pudonneisiin sarviin. *[[Prochyliza xanthostoma]]* on erikoinen laji, sillä sen koiras ja naaras eroavat ulkomuodoltaan huomattavasti. Lajin koiraat myös taistelevat naaraista näyttävästi.

## Lähteet
Trysil

**Trysil** on kunta Innlandetin läänissä Norjassa. Trysilin kunta perustettiin kunnallisen itsehallinnon käyttöönoton yhteydessä 1838. Vuoden 2024 alussa kunnassa oli 6&nbsp;566 asukasta.

Trysilissä on talviurheilukeskuksia ja paljon vapaa-ajanasuntoja. Hallinnollinen keskus on Innbygda, jonka lisäksi kunnassa sijatsee pienempi Nybergsundin taajama.

## Media
Paikallislehti *[[Lokalavisa Trysil – Engerdal]]* ilmestyy torstaisin.

## Kuvia

Trysil kirke.JPG|Trysilin kirkko
Henrik Kristoffersen.jpg|Henrik Kristoffersen kilpailemassa Trysilfjelletissä.


## Tunnettuja henkilöitä
* Jan Axel Blomberg (s. 1969), rumpali
* Hallgeir Brenden (1929–2007), maastohiihtäjä
* Johan Sætre (s. 1952), mäkihyppääjä
* Halldis Moren Vesaas (1907–1995), kirjailija

## Lähteet

## Aiheesta muualla
Parhaan käsikirjoituksen Annie-palkinto

**Parhaan käsikirjoituksen Annie-palkinto** on Los Angelesin kansainvälisen animaatiofilmiyhdistyksen vuodesta 1995 lähtien vuosittain jakama palkinto edellisvuoden parhaalle animaation käsikirjoittajalle. Vuonna 1994 palkinto annettiin parhaalle tarinan avustajalle. Poikkeuksellisesti vuonna 2002 Annie-palkintoja ei jaettu ollenkaan. Vuodesta 1998 lähtien palkintoa on jaettu kahdessa osassa, parhaasta elokuvan- ja television käsikirjoituksesta. Sitä ennen palkintoa jaettiin vuorotellen parhaasta käsikirjoituksesta elokuvan ja televisiosarjan välillä.

## Voittajat
Stor-Elvdal

**Stor-Elvdal** on kunta Innlandetin läänissä Norjassa.  Vuoden 2024 alussa Stor-Elvdalissa oli 2&nbsp;276 asukasta.

Stor-Elvdalin nykyiset rajat ovat vuodelta 1965, jolloin Sollia yhdistettiin siihen. Kunnan väkiluku on ollut tasaisessa laskussa 1950-luvulta lähtien. Ainoa taajama on hallintokeskus Koppang.

## Kuvia

Stor-Elvdal kirke.jpg|Stor-Elvdalin kirkko
Sollia kirke01.jpg|Sollian kirkko
Storelgen i Stor-Elvdal 2(crop).jpg|Hirvipatsas valtatie 3:n varrella.


## Tunnettuja henkilöitä
* Ole Olsen Evenstad (1766–1833), Eidsvollin kansalliskokousmies

## Lähteet

## Aiheesta muualla
Tynset

**Tynset** (vanha kirjoitusasu *Tønsæt*) on kunta Innlandetin läänissä Norjassa. Tynsetin kunta perustettiin vuonna 1838. Alvdalin kunta erotettiin Tynsetistä vuonna 1864, ja Kviknen kunta yhdistettiin siihen vuonna 1966. Vuoden 2024 alussa Tynsetissä oli 5&nbsp;692 asukasta.

Maa- ja metsätalous ovat merkittäviä elinkeinoja Tynsetissä. Kunnan ainoa taajama on hallintokeskus Tynset.

## Kuvia

Tynset Stasjon.jpg|Tynsetin asema Rørosin radan varrella. Taustalla kunnantalo.
Tynset spark1.jpg|Suuri potkukelkka kunnan keskustassa.
Tynset kyrkje01.jpg|Tynsetin kirkko
Bjørgan prestegård, Hedmark - Riksantikvaren-T119 01 0096.jpg|Bjørnstjerne Bjørnsonin synnyintalo Bjørgan.


## Lähteet

## Aiheesta muualla
Våler (Innlandet)

**Våler** on kunta Innlandetin läänissä Norjassa. Vuoden 2024 alussa Vålerissa oli 3&nbsp;615 asukasta. Hallinnollinen keskus on Våler, jonka lisäksi kunnassa sijaitsee Braskereidfossin taajama.

Våler erotettiin omaksi kunnakseen Åsnesista vuonna 1854.

## Kuvia

Våler kirke.jpg|Vålerin kirkko
Gravberget kirke.jpg|Gravbergetin kirkko
Våler stasjon.jpg|Lakkautettu Vålerin asema Solørin radan varrella.


## Tunnettuja henkilöitä
* Frode Haltli (s. 1975), harmonikkataiteilija

## Lähteet

## Aiheesta muualla
Åmot

**Åmot** on kunta Innlandetin läänissä Norjassa. Åmotin kunta perustettiin vuonna 1838. Vuoden 2024 alussa kunnassa oli 4&nbsp;289 asukasta.

Åmotin hallinnollinen keskus ja ainoa taajama on Rena.

Vuonna 2000 kunnan alueella tapahtui Åstan junaturma, jossa menehtyi 19 ihmistä.

## Kuvia

Nordre-Osen-Old-Church-Åmot-Norway.jpg|Nordre Osenin vanha kirkko
Åmot kirke.jpg|Åmotin kirkko


## Tunnettuja henkilöitä
* Vidar Sandbeck (1918–2005), muusikko ja kirjailija
* Anne-Catharina Vestly (1920–2008), lastenkirjailija

## Lähteet

## Aiheesta muualla
Åsnes

**Åsnes** on kunta Innlandetin läänissä Norjassa. Sen läpi virtaa Glomma-joki. Maa- ja metsätalous ovat tärkeitä elinkeinoja. Vuoden 2024 alussa kunnassa oli 7&nbsp;339 asukasta.

Åsnesin hallintokeskus on Flisa, jonka lisäksi kunnassa sijaitsee pienempi taajama Kjellmyra.

## Media
Paikallislehti *[[Solungavisa]]* ilmestyy torstaisin.

## Kuvia

Flisa stasjon.jpg|Entinen rautatieasema Solørin radan varrella.
Aasnes kirke.jpg|Åsnesin kirkko
Arneberg kirke.jpg|Arnebergin kirkko


## Tunnettuja henkilöitä
* Hans Jacob Sparre Schneider (1853–1918), norjalainen eläintieteilijä

## Lähteet
Kivikylä

**Kivikylä** on Raumalla, entisen Lapin kunnan alueella sijaitseva kylä. Se sijaitsee pari kilometriä Lapin kirkonkylän luoteispuolella Eurajoelle johtavan yhdystien 2070 varrella.

Kivikylä tunnetaan erityisesti Unescon maailmanperintöluetteloon kuuluvasta Sammallahdenmäen muinaisjäännösalueesta, joka on yksi Pohjoismaiden edustavimmista pronssikautisista kohteista. Kivikylä on myös lihanjalostusyritys Kivikylän Kotipalvaamon kotipaikka. Kylässä toimii yrityksen tuotantolaitos ja tehtaanmyymälä.

## Lähteet
Meigsin piirikunta (Ohio)

**Meigsin piirikunta** on piirikunta Ohiossa, Yhdysvalloissa, joka on nimetty Ohion neljännen kuvernöörin Return Meigsin mukaan. Sen hallinnollinen keskus on Pomeroy ja suurin kylä Middleport.

## Maantiede
Meigsin naapuripiirikuntia ovat Gallia lounaassa, Vinton lännessä, Athens pohjoisessa ja Länsi-Virginian puolella Woodin, Jacksonin sekä Masonin piirikunnat.

## Väestö
Piirikunnassa oli vuoden 2010 väestönlaskennassa 23&nbsp;770 ihmistä. Etniset ryhmät jakautuvat valkoisiin, joita on 97,5 %, mustiin (1,0 %), alkuperäisamerikkalaisiin (0,2 %) ja aasialaisiin (0,2 %).

Kotitalouden mediaanitulo on 33&nbsp;708 dollaria ja köyhyysrajan alapuolella oli 21,3 % väestöstä 2007–2011 välisenä aikana.

## Lähteet
Gaugiino

**Gaugiino** on nimitys hypoteettiselle hiukkaselle, joka esiintyy supersymmetrisissa mittakenttäteorioissa. Gaugiinot ovat mittabosonien superpartnereita ja näin ollen fermioneja.

Minimaalisessa standardimallin supersymmetrisessä laajennuksessa (MSSM) gaugiinot ovat :
***gluino**, joka on gluonin superpartneri ja siten kantaa värivarausta.
***wino**, joka on W-bosonin superpartneri.
***bino**, joka on heikkoa hypervarausta vastaavan mittabosonin superpartneri.

Supergravitaation sisältävissä teorioissa gravitonin superpartneri on **[[gravitiino]]**, joka tosin harvemmin lasketaan kuuluvaksi gaugiinoihin.

Sähköheikon symmetriarikon jälkeen bino sekoittuu heikkoa isospiniä vastaavan neutraalin mittabosonin (neutraali wino) kanssa, jolloin näiden lineaarikombinaatioista voidaan käyttää nimeä fotino ja zino. Tällöin
***zino** on Z-bosonin superpartneri.
***[[fotiino]]** on fotonin superpartneri.
Koska supersymmetrisia partnerihiukkasia, joilla on samat kvanttiluvut kuin näillä, on muitakin, tämä sekoittuminen ei riitä, eivätkä zino ja fotino siten ole fysikaalisia hiukkasia. Sähköheikot gaugiinot (wino, bino) sekoittuvat myös Higgsin bosonien superpartnereiden (higgsiinot) kanssa muodostaen lineaarikombinaatioina neutraliinot sekä chargiinot. Neutraliinot ovat sähkömagneettisesti neutraaleiden superpartnereiden (bino ja neutraali wino sekä Higgsin hiukkasen neutraalit superpartnerit) kombinaatioina neutraaleja. Vastaavasti chargiinot ovat varattujen superpartnereiden (varatut winot sekä Higgsin hiukkasen varatut superpartnerit) kombinaatioina varattuja. Gaugiinoista puhuttaessa kenttien sanotaan olevan mittakannassa, joka tarkoittaa kentän esitystä mittakenttäteorian mukaisesti invariantissa muodossa. Mittasymmetrian rikkoutuessa muodostuvat edellä mainitut lineaarikombinaatiot, jolloin kenttien sanotaan olevan massakannassa. Kentistä käytetään tällöin siis nimeä neutraliino ja chargiino. Kevein neutraliino on useissa supersymmetrisissä malleissa myös kevyin supersymmetrinen hiukkanen. Neutraalina ja heikosti vuorovaikuttavana hiukkasena se on hyvä pimeän aineen kandidaatti.
 
## Katso myös

*Hiukkasfysiikan standardimalli

## Lähteet
C. H. Greenblatt

**Carl H. Greenblatt** (s. 17. kesäkuuta 1972 Plano, Texas) on yhdysvaltalainen Annie-palkittu käsikirjoittaja ja animaattori. Hänet tunnetaan erityisesti Paavo Pesusienen parista, jossa Greenblatt animoinnin lisäksi toimi käsikirjoittajana, sekä satunnaisesti ohjaajana ja ääninäyttelijänä. Vuodesta 2007 lähtien hän on työskennellyt enimmäkseen luomansa animaatiosarjan ''Chowderin'' parissa.

## Ura
Greenblatt syntyi Texasissa, jossa hän opiskeli animaattoriksi Austinissa Texasin yliopistossa vuosina 2000–2004. Greenblattin kiinnostus piirrettyjä kohtaan alkoi lapsena, ja hän muun muassa loi kuudennella luokalla lyhytsarjakuvan *Zibber*. Myöhemmin collegessa Greenblatt loi hieman pidemmän sarjakuvan *Durbingle the Goat Boy*. Animaatioiden pariin hän päätyi työskentelemään toimittuaan sitä ennen opiskeluaikana televisiomainosten taiteellisena ohjaajana. Ensimmäisen animaatiosarjan pariin Greenblatt pääsi vuonna 2001 toimiessaan storyboardien tekijänä *Paavo Pesusienessä*. Myöhemmin hän pääsi työskentelemään myös sarjan käsikirjoituksien parissa. Valmistuttuaan animaattoriksi Greenblatt päätyi työskentelemään Cartoon Network Studiosin tuottamiin animaatiosarjoihin *The Grim Adventures of Billy & Mandy* ja* Evil Con Carne*, jossa hän työskenteli animoinnin lisäksi käsikirjoittajana ja Fred Fredburgerin äänenä. Samoihin aikoihin Greenblatt suunnitteli omaa animaatiosarjaa *Chowder*, jota hän alkoi toteuttaa vuonna 2007.

## Filmografia
* *[[Paavo Pesusieni]]* (2000–2006)
* *[[The Grim Adventures of Billy & Mandy]]* (2004–2005)
* *[[Evil Con Carne]]* (2004)
* *[[The X's]]* (2005)
* *[[Chowder]]* (2007–2010)
* *[[Fish Hooks]]* (2010)

## Aiheesta muualla
* 
* 
* Greenblattin blogi 
* TV.com
Rebecca Romero

**Rebecca Romero** (s. 24. tammikuuta 1980 Carshalton, Greater London) on englantilainen ratapyöräilijä ja entinen soutaja. Hän on voittanut maailmanmestaruuden ja olympiamitalin molemmissa lajeissa ja on kultamitalisti Pekingin olympiakisojen ratapyöräilyn 3 km henkilökohtaisesta takaa-ajosta.

Romero on ainoa brittinainen, joka on voittanut olympiamitalin kahdessa eri urheilumuodossa (ja toinen britti Paulo Radmilovicin ohella).

## Lähteet

## Aiheesta muualla
* Viralliset kotisivut
Psychodomorpha

**Psychodomorpha** on sääskiin kuuluva kaksisiipisten osalahko. Ryhmä saattaa olla parafyleettinen. Monet lajit ovat pieniä, karvaisia sääskiä, joiden naaraat imevät verta. Toukat elävät viemäreissä ja likavesissä.

*[[Phlebotomus]]*- ja *[[Lutzomyia]]*-sukujen perhossääsket levittävät useita trooppisia sairauksia, erityisesti leishmaniaasia.

## Lähteet
Batman versus Predator

**Batman versus Predator** on sarjakuvahahmo Batmanin ja elokuvahahmo Predatorin yhteenotosta kertova sarjakuva. Tarina on saanut kaksi jatko-osaa: Batman versus Predator II: Bloodmatch (1995) ja Batman versus Predator III: Blood Ties (1997). Predator on ottanut yhteen myös Teräsmiehen kanssa. 

## Tarina

### Ensimmäinen kirja
Kirjatrilogian ensimmäinen osa alkaa Gotham Cityssä järjestettävästä nyrkkeilyottelusta. Kamppailun molempia osapuolia tukevat Gothamin tunnetuimmat ja kovimmat mafiosot - Alex Yeager ja Leo Brodin. Ottelun voittaja löydetään pian ottelun käymisen jälkeen kuolleena asunnostaan, ja Batman (oikealta nimeltään Bruce Wayne) kutsutaan auttamaan rikospaikkatutkinnoissa. Hävinneen osapuolen tukijana toiminut Brodin vaikuttaa omaavan motiivin voittajan tappamiseen, mutta äärimmäisen raa’alla tavalla surmatun ottelijan ruumis väittää toisin - uhrin selkäranka ja pääkallo on revitty irti muusta ruumiista. 

Konflikti leviää pian uutisena ympäri kaupunkia, ja Gothamin pormestari yrittää asian lieventämiseksi järjestää tapaamisen Yeagerin ja Brodinin välillä. Kesken tapaamisen tunkeilija kuitenkin murhaa Yagerin. Johtolankojen avulla Batman päätyy tappajan piilopaikkaan, jossa hän ajautuu tappavaan kaksintaisteluun Predatorin kanssa. Batman saa kamppailussa vakavia vammoja, mutta onnistuu Predatorin paettua palaamaan takaisin piilopaikkaansa jossa hänen hovimestarinsa Alfred Pennyworth aloittaa vammojen parantamisen. 

Seuraavien päivien ajan Batmanin on pysyttävä pakolla pois rikosten torjumisesta. Tuona aikana Brodin sekä Yeagerin avustaja ja Gothamin pormestari saavat surmansa salaperäisesti, ja poliisipäällikkö James Gordonin saapuva tunkeilija miltei surmaa hänet ennen kuin Gordon onnistuu pakenemaan. Batman yrittää kuntoutua nopeasti tietäen, että kuolleiden määrä kasvaa päivittäin ellei saalistajaa saada eliminoitua. Kansalliskaarti ja SWAT -iskuryhmä liittyvät mukaan operaatioon Predatorin tappamiseksi, mutta Batman tietää näiden saavan aikaan enemmän kuolemia kuin pelastettuja henkiä.  

Batman, joka hädin tuskin pystyy vielä kävelemään vammojensa vuoksi, aloittaa viimeisen Predatoria vastaan käytävän taistelun suunnittelun. Hän lisää pukuunsa tukirangan, jonka avulla hän pystyy kamppailemaan loukkaantuneena. Predatorin ja Batmanin kamppailu jatkuu läpi kaupungin - se alkaa Gotham Cityn poliisilaitoksen katolla, jatkuu Lepakkoluolassa ja päättyy lopulta Waynen kartanon laitamille. Batman onnistuu päihittämään Predatorin juuri, kun sen alus tämän lajitoverit mukanaan saapuu paikalle. Epäonnistuneena Predator tekee itsemurhan, ja Predatorien “vanhin” lahjoittaa Batmanille voitonmerkiksi miekan, jolla Predator teki itsemurhansa. Batman vakuuttuu siitä, etteivät Predatorit enää palaa Gothamiin.
John Watson

**John Watson** on yleinen nimi. Se voi tarkoittaa muun muassa seuraavia henkilöitä:

*John Broadus Watson (1878–1958), behaviorismin perustaja
*John Christian Watson (1867–1941), Australian kolmas pääministeri 
*John Watson (s. 1946), kilpa-ajaja
*John L. Watson (s. 1951), shakkikirjailija
*Johnny "Guitar" Watson (1935–1996), muusikko
*John Watson Foster (1836–1917), yhdysvaltalainen kenraali ja diplomaatti
*John Watson McCrindle (1825–1913), skotlantilainen antiikintutkija

## Kuvitteelliset henkilöt
* Tohtori John H. Watson, Sherlock Holmesin avustaja
Aaron Alexandre

**Aaron Alexandre** (1766–1850) oli saksalais-englantilais-ranskalainen kirjailija, opettaja ja shakinpelaaja. Alexandre syntyi Hohenfeldissä ja oli vanhin perheen kolmesta veljestä. Hänestä tuli rabbi ja hän antoi luentoja hepreaksi ja ranskaksi. Hän muutti Pariisiin vuonna 1793, jossa hän opetti saksaa useissa yliopistoissa. Lopulta Alexandre päätyi shakin pariin ja shakista tuli hänen päätyönsä.

Alexandre kirjoitti kaksi merkittävää shakkikirjaa: *Encyclopédie des Échecs* (1837) ja *The Beauties of Chess*. Näistä aiemmassa hän ensimmäisenä käytti kuningatarpuolen tornituksesta merkintää 0-0-0. Johann Allgaier oli jo 1811 käyttänyt tornituksesta notaatiota 0-0, mutta erottanut eri puolten tornitukset kirjainsymbolilla.

## Lähteet
Alfonson käsikirjoitus

**Alfonson käsikirjoitus** (*Libro de los juegos*) on 98 sivusta koostuva vuonna 1283 valmistunut shakkia ja muita harrasteita koskeva käsikirjoitus. Sen ensimmäiset seitsemän osaa käsittelevät kokonaan shakkia ja sisältävät 103 shakkitehtävää. Seuraavissa neljässä osassa on 14 satushakkitehtävää ja useita shakkivarianttikuvauksia.

## Lähteet
Luis Amaranto Perea

**Luis Amaranto Perea Mosquera** (s. 30. tammikuuta 1979 Turbo, Kolumbia) on kolumbialainen jalkapalloilija. Perean pelipaikka on keskuspuolustaja tai oikea laitapuolustaja. Hän edustaa Meksikon pääsarjassa pelaavaa Cruz Azulin joukkuetta. Perealla on myös Espanjan kansalaisuus.

Ennen siirtymistään Eurooppaan Perea edusti argentiinalaista Boca Juniorsia, jonka riveissä hän voitti Argentiinan apertura-mestaruuden, Copa Libertadoresin, Copa Sudamericanan sekä Intercontinental Cupin. Ensimmäisessä ammattilaisseurassaan Independiente Medellínissä hän oli jo voittanut Kolumbian mestaruuden.

Perea siirtyi Atléticoon kesäkuussa 2004 neljän miljoonan euron siirtosummalla. Ensimmäisinä Atlético-vuosinaan hän muodosti yhdessä espanjalaisen Pablo Ibáñezin kanssa joukkueen aloituskokoonpanon toppariparin.  Kauden 2009–2010 päätteeksi Perea voitti Atléticon riveissä Eurooppa-liigan.  Kauden alkaessa kolumbialaispuolustajan otteita kritisoitiin ja hän jäi vähälle peliajalle. Hänen odotettiin myös etsivän itselleen uutta seuraa. Kauden kevätpuoliskon aikana Perea kuitenkin nousi takaisin joukkueen avauskokoonpanoon ja hänen parantuneet peliesityksensä keräsivät runsaasti kiitosta. Marraskuussa 2010 Perea solmi seuran kanssa kesäkuuhun 2012 ulottuvan jatkosopimuksen.

Vappuaattona 2011 pelattu vierasottelu Deportivo La Coruñaa vastaan oli Perealle 204:s liigapeli Atléticossa, mikä teki hänestä seuran historian eniten liigaotteluita pelanneen ulkomaalaispelaajan. Näin hän ohitti 203 liigapeliä vuosina 1959–1969 pelanneen argentiinalaispuolustaja Jorge Griffan.  Saman vuoden syyskuussa Perealle kertyi kaikki kilpailut mukaan luettuna yhteensä 289 ottelua Atléticon paidassa  ja hän ohitti Griffan myös tässä tilastossa. Kauden 2011–2012 päätteeksi Perea voitti Eurooppa-liigan toistamiseen Atléticon riveissä. Samaan aikaan hän ilmoitti myös jättävänsä seuran.

Perea  siirtyi nykyiseen seuraansa kesäkuussa 2012. Ensimmäisellä kaudellaan Meksikossa hän voitti kansallisen cup-kilpailu Copa MX:n clausura-mestaruuden. Toinen kauden kohokohta oli koko 13-vuotisen ammattilaisuran ensimmäinen pääsarjamaali, jonka Perea puski Monarcas Morelian verkkoon tammikuussa 2013.

Perea on pelannut Kolumbian maajoukkueessa yhteensä 67 kertaa. Hän on edustanut maataan sekä vuoden 2007 että 2011 Copa América -lopputurnauksessa. Perea toimi maansa kapteenina ensimmäisen kerran marraskuussa 2011 Boliviaa vastaan pelatussa maailmanmestaruuskisojen karsintaottelussa. 
 
Perea on tullut erityisesti tunnetuksi juoksunopeudestaan, jonka avulla hän usein saavuttaa jo hänet kerran ohittaneet vastustajan hyökkääjät. Häntä onkin joskus kutsuttu maailman nopeimmaksi puolustajaksi. Perean puoliso Digna Luz Murillo on pikajuoksija, joka on edustanut Kolumbiaa kaksissa olympiakisoissa.

## Lähteet

## Aiheesta muualla
* Perean haastattelu vuoden 2010 Eurooppa-liigan finaalin jälkeen YouTube-sivustolla 
* Perean haastattelu ennen viimeistä ottelua Atléticossa YouTube-sivustolla